Passaschiaschiff
A Passaschiaschiff oda 'Foahgostschiff (dt.: Passagierschiff oda Fahrgastschiff) (FGS) is a Wossafoahzeig vo spezieja Konstrukzion, Ausristung und Eihrichtung za da Bfeadrung und Vasoagung vo Peasona af Binnenwossastroßn (Binnenpassaschiaschiff), af Gstodgwassan (Kuistnpassaschiaschiff, Sääbädaschiff) oda iwa Sää (Hochsääpassaschiaschiff bzw. Iwasääpassaschiaschiff). 
Passaschiaschiff mid Iwanochtungsmeglikeit nennd ma: Kabinaschiff, soiche ohne Kabina san Dogesausflugsschiff. 
De Foahgäst wean Passaschiare gnennd (je noch Untabringung Dogespassaschiare, Deckspassaschiare oda Kabinapassaschiere). Meistns hondld's se um Touristn.

Noch da Eihsotzoat wean Linien-Foahgostschiff mid foahplanmeßing Obfoahtn und Okinft af Kuaz- und Longstreckn, Urlauba-Foahgostschiff und Kreizfoahtschiff fia Vagnigungs- und Eahoiungsreisn untaschiedn. Noch de Bestimmunga vo da Internationaln Konvenzion za Schutz van menschlichn Lem af Sää is jeds Handlsschiff mid meah ois zwejf Foahgostplätz a Foahgostschiff. De Bezeichnung Passaschiaschiff is etzad im Sprochgebrauch ibli fia säägehnde Foahgostschiff und stommd aus'm Englischn vo passenger vessel.
As Hochsää-Passaschiaschiff zeichnd se duach umfongreiche Afbautn mid meahran Schiffsdecks aus.

Entwicklung 

Bis in de Middn van 20. Joarhundad san große Passaschiaschiff iwawiengd ois Vakehasmiddl gnutzd worn. Im Liniendienst sans im Iwasäävakeah gfoahn, insbsondare af da Transatlantik-Route zwischn Eiropa und Noadamerika und da Pazifik-Route zwischn Feanost und USA. Za da Zeid vo de Auswondarunga im 19. Joarhundad bis Ofong van 20. Joarhundad hod nohezua degli a Passaschiaschiff de Reise vo Eoropa noch Noadamerika ogfonga. Olladings hom im Laff vo da Zeid insbsondare af weidan Streckn Flugzeige de Afgob iwanumma.

De Konkurrenz duach'n Flugvakeah und da afkummande Tourismus hod dozua gfiahd, dss große Passaschiaschiff jetzd eha fia Vagnigungsreisn gnutzd worn san. Fia Kreizfoahtn san de Passaschiaschiff haifig mid Swimmingpools und Boadpromenadn, Lädn und Salons ausgstottd. As deazeid gressde Passaschiaschiff vo da Wejd – z'glei's gressde jemois baude Kreizfoahtschiff – is de Symphony of the Seas.

As mid 75.156 BRZ gressde Passaschiaschiff mid Autodecks is de Color Magic. Mid iahra Ausstottung vamiddld de seit'm 17. Septemba 2007 vakeahnde Feahre as Gfuih, af om Kreizfoahtschiff z sei.

Fia kloanare Streckn im Binnen-, Gstod- und Inslvakeah wean Passaschiaschiff olladings nch wia voa eihgsetzd, midunta mid da Meglikeit van Kfz- und Post-Transpoat (Feahre).

Oanige vo de wejdweid vakeahndn Passaschiaschiff san afgrund vo de niedring ´Lohnkostn, Steian und gringan beheadlichn Aflong in sognenndn Billigflaggn-Lända wia Panama registriad.

Ozoih vo de Passaschiaschiff in Deitschland 

Noch'm statistischn Bericht van Bundesvoastond vo da Deitschn Binnenschifffoaht e. V. vo 1997/1998 hods om 1. Jenna 1998 insgsomt 860 Dogesausflugsschiff und 18 Kabinenschiff af de Binnenwossastroßn und im Gstodnohbereich vo da Bundesrepublik Deitschland gem. Dozua san uma 132 säägehnde Passaschiaschiff kemma.

 Gressnentwicklung vo de Passaschiaschiff (noch BRT) 

 Große Passaschiaschiff 

 Normandie Île de France France Deitschland Imperator Bremen und Eiropa van NDL
 Albert Ballin-Klass vo da HAPAG
 Potsdam United States America Rex Andrea Doria Raffaello Leonardo da Vinci Persia Rotterdam Titanic, Olympic Majestic Mauretania Lusitania Aquitania Queen Elizabeth Queen Elizabeth 2 Queen Mary Finnjet Queen Mary 2 Koasa Wilhelm II. Kreizfoahtschiff 

 Adventure of the Seas Achille Lauro Bremen Canberra Carnival Conquest Carnival Destiny Carnival Triumph Carnival Victory Deitschland Disney Magic Disney Wonder Explorer of the Seas Eiropa Eiropa 2 Grand Princess Grand Voyager Navigator of the Seas Norway Oasis of the Seas Radiance of the Seas Star Princess Vision of the Seas Voyager of the Seas Wilhelm Gustloff

 Literatua 

 Hans Jürgen Witthöft: Passagierschiffbau in Deutschland – eine Erfolgsgeschichte. In: Hansa'', Jubiläumsheft Jenna 2014, S. 50–58, Schiffahrts-Verlag Hansa, Hamburg 2014

Im Netz